**PREDLOG**

**(EVA) 2017-2330-0100**

Na podlagi 10. in 12. člena ter v zvezi s 25.a členom Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15 in 27/17) izdaja Vlada Republike Slovenije

UREDBO

o dodeljevanju podpore preko finančnih instrumentov za izvajanje podukrepov podpora za naložbe v predelavo, trženje oziroma razvoj kmetijskih proizvodov, podpora za naložbe v vzpostavitev in razvoj nekmetijskih dejavnosti in podpora za naložbe v gozdarske tehnologije ter predelavo, mobilizacijo in trženje gozdnih proizvodov iz Programa razvoja podeželja Republike Slovenije za obdobje 2014–2020

1. SPLOŠNE DOLOČBE
2. člen

(vsebina)

(1) Ta uredba ureja dodelitev podpore preko finančnih instrumentov za izvajanje podukrepov podpora za naložbe v predelavo, trženje oziroma razvoj kmetijskih proizvodov, podpora za naložbe v vzpostavitev in razvoj nekmetijskih dejavnosti in podpora za naložbe v gozdarske tehnologije ter predelavo, mobilizacijo in trženje gozdnih proizvodov iz Programa razvoja podeželja Republike Slovenije za obdobje 2014–2020, potrjenega z Izvedbenim sklepom Komisije št. CCI 2014 SI 06 RD NP 0012020 z dne 13. februarja 2015 o odobritvi programa razvoja podeželja Republike Slovenije za podporo iz Evropskega kmetijskega sklada za razvoj podeželja, ki je zadnjič spremenjen z Izvedbenim sklepom Komisije št. C(2017) 7523 z dne 8. novembra 2017 o odobritvi spremembe Programa razvoja podeželja Republike Slovenije za podporo iz Evropskega kmetijskega sklada za razvoj podeželja (v nadaljnjem besedilu: PRP 2014-2020) in dostopen na spletni strani Ministrstva za kmetijstvo, gozdarstvo in prehrano (v nadaljnjem besedilu: MKGP) ter na spletni strani programa razvoja podeželja (<http://www.program-podezelja.si>).

(2) S to uredbo se za podukrepe iz prejšnjega odstavka določajo namen in način izvajanja finančnih instrumentov, namen podpore, upravičenec, končni prejemnik in njegove obveznosti, pogoji za dodelitev podpore, upravičeni stroški, finančne določbe ter splošne in skupne določbe: 1. za izvajanje:

* Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije in razveljavitvi Uredbe Sveta (ES, Euratom) št. 1605/2002 (UL L št. 298 z dne 26. 10. 2012, str. 1), zadnjič spremenjene z Uredbo (EU, Euratom) 2015/1929 Evropskega parlamenta in Sveta z dne 28. oktobra 2015 o spremembi Uredbe (EU, Euratom) št. 966/2012 o finančnih pravilih, ki se uporabljajo za splošni proračun Unije (UL L št. 286 z dne 30. 10. 2015, str. 1), (v nadaljnjem besedilu: Uredba 966/2014/EU);
* Uredbe (EU) št. 1303/2013 Evropskega parlamenta in Sveta z dne 17. decembra 2013 o skupnih določbah o Evropskem skladu za regionalni razvoj, Evropskem socialnem skladu, Kohezijskem skladu, Evropskem kmetijskem skladu za razvoj podeželja in Evropskem skladu za pomorstvo in ribištvo, o splošnih določbah o Evropskem skladu za regionalni razvoj, Evropskem socialnem skladu, Kohezijskem skladu in Evropskem skladu za pomorstvo in ribištvo ter o razveljavitvi Uredbe Sveta (ES) št. 1083/2006 (UL L št. 347 z dne 20. 12. 2013, str. 320), zadnjič spremenjene z Uredbo (EU) 2017/2305 Evropskega parlamenta in Sveta z dne z dne 12. decembra 2017 o spremembi Uredbe (EU) št. 1303/2013 glede spremembe virov za ekonomsko, socialno in teritorialno kohezijo in virov za cilj „naložbe za rast in delovna mesta“ ter cilj „evropsko teritorialno sodelovanje“ (UL L št. 335 z dne 15. 12. 2017, str. 1), (v nadaljnjem besedilu: Uredba 1303/2013/EU);
* Uredbe (EU) št. 1305/2013 Evropskega parlamenta in Sveta z dne 17. decembra 2013 o podpori za razvoj podeželja iz Evropskega kmetijskega sklada za razvoj podeželja (EKSRP) in razveljavitvi Uredbe Sveta (ES) št. 1698/2005 (UL L št. 347 z dne 20. 12. 2013, str. 487), zadnjič spremenjene z Delegirano uredbo Komisije (EU) 2018/162 z dne 23. novembra 2017 o spremembi Priloge I k Uredbi (EU) št. 1305/2013 Evropskega parlamenta in Sveta ter prilog II in III k Uredbi (EU) št. 1307/2013 Evropskega parlamenta in Sveta (UL L št. 30 z dne 2. 2. 2018, str. 6), (v nadaljnjem besedilu: Uredba 1305/2013/EU);
* Uredbe (EU) št. 1306/2013 Evropskega parlamenta in Sveta z dne 17. decembra 2013 o financiranju, upravljanju in spremljanju skupne kmetijske politike in razveljavitvi uredb Sveta (EGS) št. 352/78, (ES) št. 165/94, (ES) št. 2799/98, (EC) No. 814/2000, (ES) št. 1290/2005 in (ES) št. 485/2008 (UL L št. 347 z dne 20. 12. 2013, str. 549), zadnjič spremenjene z Uredbo (EU) 2017/2393 Evropskega parlamenta in sveta z dne 13. decembra 2017 o dopolnitvi Uredbe (EU) št. 1308/2013 Evropskega parlamenta in Sveta o spremembi uredb (EU) št. 1305/2013 o podpori za razvoj podeželja iz Evropskega kmetijskega sklada za razvoj podeželja (EKSRP), (EU) št. 1306/2013 o financiranju, upravljanju in spremljanju skupne kmetijske politike, (EU) št. 1307/2013 o pravilih za neposredna plačila kmetom na podlagi shem podpore v okviru skupne kmetijske politike, (EU) št. 1308/2013 o vzpostavitvi skupne ureditve trgov kmetijskih proizvodov in (EU) št. 652/2014 o določbah za upravljanje odhodkov v zvezi s prehransko verigo, zdravjem in dobrobitjo živali ter v zvezi z zdravjem rastlin in rastlinskim razmnoževalnim materialom (UL L št. 350 z dne 29. 12. 2017, str. 15), (v nadaljnjem besedilu: Uredba 1306/2013/EU);
* Uredbe Komisije (EU) št. 1407/2013 z dne 18. decembra 2013 o uporabi členov 107 in 108 Pogodbe o delovanju Evropske unije pri pomoči *de minimis* (UL L št. 352 z dne 24. 12. 2013, str. 1), (v nadaljnjem besedilu: Uredba 1407/2013/EU);
* Delegirane uredbe Komisije (EU) št. 480/2014 z dne 3. marca 2014 o dopolnitvi Uredbe (EU) št. 1303/2013 Evropskega parlamenta in Sveta o skupnih določbah o Evropskem skladu za regionalni razvoj, Evropskem socialnem skladu, Kohezijskem skladu, Evropskem kmetijskem skladu za razvoj podeželja in Evropskem skladu za pomorstvo in ribištvo ter o splošnih določbah o Evropskem skladu za regionalni razvoj, Evropskem socialnem skladu, Kohezijskem skladu in Evropskem skladu za pomorstvo in ribištvo (UL L št. 138 z dne 15. 3. 2014, str. 5), zadnjič spremenjene z Delegirano uredbo Komisije (EU) 2015/616 z dne 13. februarja 2015 o spremembi Delegirane uredbe (EU) št. 480/2014 glede sklicev na Uredbo (EU) št. 508/2014 Evropskega parlamenta in Sveta (UL L št. 102 z dne 21. 4. 2015, str. 33), (v nadaljnjem besedilu: Uredba 480/2014/EU);
* Delegirane uredbe Komisije (EU) št. 640/2014 z dne 11. marca 2014 o dopolnitvi Uredbe (EU) št. 1306/2013 Evropskega parlamenta in Sveta glede integriranega administrativnega in kontrolnega sistema, pogojev za zavrnitev ali ukinitev plačil in za upravne kazni, ki se uporabljajo za neposredna plačila, podporo za razvoj podeželja in navzkrižno skladnost (UL L št. 181 z dne 20. 6. 2014, str. 48), zadnjič spremenjene z Delegirano uredbo Komisije (EU) 2017/723 z dne 16. februarja 2017 o spremembi Delegirane uredbe Komisije (EU) št. 640/2014 o dopolnitvi Uredbe (EU) št. 1306/2013 Evropskega parlamenta in Sveta glede integriranega administrativnega in kontrolnega sistema, pogojev za zavrnitev ali ukinitev plačil in za upravne kazni, ki se uporabljajo za neposredna plačila, podporo za razvoj podeželja in navzkrižno skladnost (UL L št. 107 z dne 25. 4. 2017, str. 1), (v nadaljnjem besedilu: Uredba 640/2014/EU);
* Uredbe Komisije (EU) št. 651/2014 z dne 17. junija 2014 o razglasitvi nekaterih vrst pomoči za združljive z notranjim trgom pri uporabi členov 107 in 108 Pogodbe (UL L št. 187 z dne 26. 6. 2014, str. 1), zadnjič spremenjene z Uredbo Komisije (EU) 2017/1084 z dne 14. junija 2017 o spremembi Uredbe (EU) št. 651/2014, kar zadeva pomoč za pristaniško in letališko infrastrukturo, pragove za priglasitev za pomoč za kulturo in ohranjanje kulturne dediščine in pomoč za športno in večnamensko rekreacijsko infrastrukturo ter sheme regionalne pomoči za tekoče poslovanje za najbolj oddaljene regije, in o spremembi Uredbe (EU) št. 702/2014, kar zadeva izračun upravičenih stroškov (UL L št. 156 z dne 20. 6. 2017, str. 1);
* Delegirane uredbe Komisije (EU) št. 807/2014 z dne 11. marca 2014 o dopolnitvi Uredbe (EU) št. 1305/2013 Evropskega parlamenta in Sveta o podpori za razvoj podeželja iz Evropskega kmetijskega sklada za razvoj podeželja (EKSRP) in o uvedbi prehodnih določb (UL L št. 227 z dne 31. 7. 2014, str. 1), zadnjič spremenjene z Delegirano uredbo Komisije (EU) 2015/1367 z dne 4. junija 2015 o spremembi Delegirane uredbe (EU) št. 807/2014 glede prehodnih določb o programih za razvoj podeželja za obdobje 2007–2013 (UL L št. 211 z dne 8. 8. 2015, str. 7), (v nadaljnjem besedilu: Uredba 807/2014/EU);
* Izvedbene uredbe Komisije (EU) št. 808/2014 z dne 17. julija 2014 o določitvi pravil za uporabo Uredbe (EU) št. 1305/2013 Evropskega parlamenta in Sveta o podpori za razvoj podeželja iz Evropskega kmetijskega sklada za razvoj podeželja (EKSRP) (UL L št. 227 z dne 31. 7. 2014, str. 18), zadnjič spremenjene z Izvedbeno uredbo Komisije (EU) 2016/1997 z dne 15. novembra 2016 o spremembi Izvedbene uredbe (EU) št. 808/2014 glede spremembe programov razvoja podeželja in spremljanja ukrepov v podporo vključevanju državljanov tretjih držav ter o popravku navedene uredbe (UL L št. 308 z dne 16. 11. 2016, str. 5);
* Izvedbene uredbe Komisije (EU) št. 809/2014 z dne 17. julija 2014 o pravilih za uporabo Uredbe (EU) št. 1306/2013 Evropskega parlamenta in Sveta v zvezi z integriranim administrativnim in kontrolnim sistemom, ukrepi za razvoj podeželja in navzkrižno skladnostjo (UL L št. 227 z dne 31. 7. 2014, str. 69), zadnjič spremenjene z Izvedbeno uredbo Komisije (EU) 2017/1242 z dne 10. julija 2017 o spremembi Izvedbene uredbe (EU) št. 809/2014 o pravilih za uporabo Uredbe (EU) št. 1306/2013 Evropskega parlamenta in Sveta v zvezi z integriranim administrativnim in kontrolnim sistemom, ukrepi za razvoj podeželja in navzkrižno skladnostjo (UL L št. 178 z dne 11. 7. 2017, str. 4), (v nadaljnjem besedilu: Uredba 809/2014/EU) in
* Izvedbene Uredbe Komisije (EU) št. 964/2014 z dne 11. septembra 2014 o pravilih za uporabo Uredbe (EU) št. 1303/2013 Evropskega parlamenta in Sveta v zvezi s standardnimi pogoji za finančne instrumente (UL L št. 271 z dne 12. 9. 2014, str. 16), zadnjič spremenjene z Izvedbeno Uredbo Komisije (EU) 2016/1157 z dne 11. julija 2016 o spremembi Izvedbene uredbe (EU) št. 964/2014 v zvezi s standardnimi pogoji za finančne instrumente za instrument za sovlaganje in za sklad za razvoj mestnih območij (UL L št. 192 z dne 16. 7. 2016, str.1);

2. v skladu z:

* Predhodno oceno finančnih instrumentov v Sloveniji - Končno poročilo z dne 27. 11. 2015, ki jo je v skladu s 37. členom Uredbe 1303/2013/EU v sodelovanju z organom upravljanja PRP 2014-2020 (v nadaljnjem besedilu: organ upravljanja) iz prvega odstavka 3. člena te uredbe in organom upravljanja za Evropski sklad za regionalni razvoj, Službo vlade za razvoj in evropsko kohezijsko politiko, izdelalo podjetje PWC d.o.o. Slovenija (v nadaljnjem besedilu: Predhodna ocena FI);
* Mnenjem Evropske investicijske banke z dne 12. 9. 2016 k Predhodni oceni FI in
* Sklepom Vlade Republike Slovenije (v nadaljnjem besedilu: Vlada RS) št. 30300-4/2017/4 z dne 15. 6. 2017, s katerim je Vlada RS potrdila, da se je seznanila, da SID - Slovenska izvozna in razvojna banka, d.d., Ljubljana izpolnjuje pogoje iz 28. člena Zakona o javnem naročanju (Uradni list RS, št. [91/15](http://www.uradni-list.si/1/objava.jsp?sop=2015-01-3570)) za začetek postopka izbora izvajalca sklada skladov iz prvega odstavka 5. člena te uredbe.
1. člen

(pomen izrazov)

Izrazi, uporabljeni v tej uredbi, imajo naslednji pomen:

1. enotno podjetje je enotno podjetje iz drugega odstavka 2. člena Uredbe 1407/2013/EU;
2. finančna institucija je pravna oseba, s katero izvajalec finančnega instrumenta sklene pogodbo o prevzemu dela kreditnega tveganja (udeležba na riziku brez financiranja), ki izhaja iz novo oblikovanega portfelja kreditov končnim prejemnikom v skladu z drugim odstavkom 6. člena te uredbe;
3. finančni instrument je garancija za kredit, ki ga finančna institucija odobri končnemu prejemniku;
4. garancija je pisna zaveza izvajalca finančnega instrumenta, da prevzema odgovornost za vračilo dela dolga končnega prejemnika do finančne institucije, zavarovanega z garancijo, če nastopi primer, ki sproži unovčenje takšne garancije, kot je neodplačevanje kredita;
5. izvajalec finančnega instrumenta je finančni posrednik ali izvajalec sklada skladov, ko ta neposredno izvaja finančne instrumente;
6. kmetijski proizvodi so proizvodi iz priloge I Pogodbe o delovanju Evropske unije (UL C št. 202 z dne 7. 6. 2016, str. 47; v nadaljnjem besedilu: Pogodba), razen ribiškega proizvoda in proizvoda iz ribogojstva iz priloge I Uredbe (EU) št. 1379/2013 Evropskega parlamenta in Sveta z dne 11. decembra 2013 o skupni ureditvi trgov za ribiške proizvode in proizvode iz ribogojstva in o spremembi uredb Sveta (ES) št. 1184/2006 in (ES) št. 1224/2009 ter razveljavitvi Uredbe Sveta (ES) št. 104/2000 (UL L št. 354 z dne 28. 12. 2013, str. 1), zadnjič spremenjene z Uredbo (EU) 2015/812 Evropskega parlamenta in Sveta z dne 20. maja 2015 o spremembi uredb Sveta (ES) št. 850/98, (ES) št. 2187/2005, (ES) št. 1967/2006, (ES) št. 1098/2007, (ES) št. 254/2002, (ES) št. 2347/2002 in (ES) št. 1224/2009 ter uredb (EU) št. 1379/2013 in (EU) št. 1380/2013 Evropskega parlamenta in Sveta glede obveznosti iztovarjanja ter razveljavitvi Uredbe Sveta (ES) št. 1434/98 (UL L št. 133 z dne 29. 5. 2015, str. 1);
7. kmetija je oblika kmetijskega gospodarstva v skladu z zakonom, ki ureja kmetijstvo;
8. kreditna pogodba je pisni sporazum med finančno institucijo in končnim prejemnikom v skladu s točko (k) 2. člena Uredbe 966/2012/EU;
9. mikro, mala in srednja podjetja (v nadaljnjem besedilu: MSP) so podjetja, ki izpolnjujejo merila iz Priloge I k Uredbi 702/2014/EU;
10. naložba je del projekta iz 15. točke tega člena;
11. nekmetijski proizvodi so proizvodi, ki niso določeni v prilogi I Pogodbe;
12. podpora je pomoč, izračunana na podlagi bruto ekvivalenta nepovratnih sredstev, ki jo prejme končni prejemnik iz drugega odstavka 6. člena te uredbe;
13. predelava kmetijskih proizvodov v kmetijske proizvode je predelava iz 6. točke 2. člena Uredbe Komisije (EU) št. 702/2014 z dne 25. junija 2014 o razglasitvi nekaterih vrst pomoči v kmetijskem in gozdarskem sektorju ter na podeželju za združljive z notranjim trgom z uporabo členov 107 in 108 Pogodbe o delovanju Evropske unije (UL L št. 193 z dne 1. 7. 2014, str. 1), zadnjič spremenjene z Uredbo Komisije (EU) 2017/1084 z dne 14. junija 2017 o spremembi Uredbe (EU) št. 651/2014, kar zadeva pomoč za pristaniško in letališko infrastrukturo, pragove za priglasitev za pomoč za kulturo in ohranjanje kulturne dediščine in pomoč za športno in večnamensko rekreacijsko infrastrukturo ter sheme regionalne pomoči za tekoče poslovanje za najbolj oddaljene regije, in o spremembi Uredbe (EU) št. 702/2014, kar zadeva izračun upravičenih stroškov (UL L št. 156 z dne 20. 6. 2017, str. 1; v nadaljnjem besedilu: Uredba 702/2014/EU) in iz 11. točke pod (35) Smernic Evropske unije o državni pomoči v kmetijskem in gozdarskem sektorju ter na podeželju za obdobje od 2014 do 2020 (UL C št. 204 z dne 1. 7. 2014, str. 1), (v nadaljnjem besedilu: Smernice za kmetijstvo, gozdarstvo in podeželje);
14. predelava kmetijskih proizvodov v nekmetijske proizvode je predelava iz 56. točke 2. člena Uredbe 702/2014/EU in iz 75. točke pod (35) Smernic za kmetijstvo, gozdarstvo in podeželje;
15. projekt je časovno omejena in ekonomsko zaključena celota aktivnosti, ki izpolnjujejo določeno (tehnično-tehnološko) funkcijo in imajo opredeljene cilje, pri čemer se za izvedbo projekta kot upravičeni priznajo stroški iz prvega odstavka 19. člena te uredbe;
16. stopnja podpore za naložbo je razmerje med podporo za naložbo in vsoto vseh upravičenih stroškov naložbe;
17. stopnja podpore za projekt je razmerje med podporo za projekt in vsoto vseh upravičenih stroškov projekta;
18. trženje kmetijskih proizvodov je trženje iz 7. točke 2. člena Uredbe 702/2014/EU in iz 12. točke pod (35) Smernic za kmetijstvo, gozdarstvo in podeželje;
19. upravičena vrednost projekta je vsota upravičenih stroškov naložbe in obratnih sredstev;
20. ureditev objekta je gradnja v skladu s predpisi, ki urejajo graditev objektov;
21. velika podjetja so podjetja iz 26. točke 2. člena Uredbe 702/2014/EU.
22. člen

(organi PRP)

(1) Organ upravljanja iz drugega odstavka 65. člena Uredbe 1305/2013/EU je MKGP.

(2) Akreditirana plačilna agencija iz drugega odstavka 65. člena Uredbe 1305/2013/EU je Agencija Republike Slovenije za kmetijske trge in razvoj podeželja: v nadaljnjem besedilu: ARSKTRP.

(3) Certifikacijski organ iz drugega odstavka 65. člena Uredbe 1305/2013/EU je Urad Republike Slovenije za nadzor proračuna.

(4) Odbor za spremljanje iz prvega odstavka 47. člena Uredbe 1303/2013/EU je Odbor za spremljanje Programa razvoja podeželja Republike Slovenije.

1. člen

**(namen izvajanja finančnih instrumentov)**

(1) S to uredbo se ureja izvajanje finančnih instrumentov za izvedbo projektov na področju kmetijstva, gozdarstva, živilstva ali razvoja podeželja.

(2) Finančni instrumenti končnim prejemnikom izboljšajo dostop do finančnih virov s ciljem spodbujanja njihove rasti, razvoja, investicijskih vlaganj in izboljšanja tekočega poslovanja.

(3) V skladu s Predhodno oceno FI so prednosti kreditov, zavarovanih z garancijo:

* zmanjšanje maksimalne ravni zavarovanja, ki jo od končnega prejemnika običajno zahteva finančna institucija;
* zmanjšanje obrestne mere, ki je običajno zahtevana pri kreditu;
* stroški garancije pod tržnimi pogoji;
* možnost odloga odplačevanja kredita, ki je daljše od tistega, ki ga običajno določi trg.

(4) Ugodnejši pogoji kreditiranja iz prejšnjega odstavka predstavljajo podporo, ki se izračuna kot bruto ekvivalent nepovratnih sredstev, pri čemer se upoštevajo splošna pravila o državni pomoči in Obvestilo Komisije o uporabi členov 87 in 88 Pogodbe ES za državno pomoč v obliki poroštev (UL C 155 z dne 20. 6. 2008, str. 10).

1. člen

**(izvajanje finančnih instrumentov)**

(1) Za namen izvajanja finančnih instrumentov organ upravljanja v skladu s točko (b) pod (ii) četrtega odstavka 38. člena Uredbe 1303/2013/EU in predpisi, ki urejajo javno naročanje, izbere izvajalca sklada skladov v skladu s 27. točko 2. člena Uredbe 1303/2013/EU.

(2) Organ upravljanja z izbranim izvajalcem sklada skladov sklene sporazum o financiranju v skladu s Prilogo IV Uredbe 1303/2013/EU. V sporazumu o financiranju mora biti med drugim določeno, katere finančne instrumente bo izvajal izvajalec sklada skladov neposredno in kateri finančni instrumenti se bodo izvajali preko finančnih posrednikov.

(3) Izvajalec sklada skladov izbere finančne posrednike v skladu s četrtim in petim odstavkom 38. člena Uredbe 1303/2013/EU in predpisi, ki urejajo javno naročanje, ter zagotovi, da finančni posredniki izpolnjujejo zahteve iz prvega ter merila iz drugega odstavka 7. člena Uredbe 480/2014/EU.

(4) Organ upravljanja lahko v skladu s predpisi, ki urejajo javno naročanje, izvajalca sklada skladov izbere tudi za izvajalca finančnega instrumenta, če ta izpolnjuje zahteve iz prvega in merila iz drugega odstavka 7. člena Uredbe 480/2014/EU.

(5) Izvajalec finančnega instrumenta izbere finančno institucijo z odprtim, preglednim, objektivnim in nediskriminatornim izbirnim postopkom.

(6) Finančna institucija sklepa kreditne pogodbe, zavarovane z garancijo, s končnimi prejemniki iz drugega odstavka 6. člena te uredbe. Te pogodbe se v skladu z drugim odstavkom 65. člena Uredbe 1303/2013/EU lahko sklepajo do 31. 12. 2023.

1. člen

**(upravičenec in končni prejemnik)**

(1) Upravičenec je izvajalec sklada skladov iz prvega odstavka prejšnjega člena, ki v imenu organa upravljanja upravlja s sredstvi za izvajanje finančnih instrumentov iz tretjega odstavka 22. člena te uredbe in jih namenja za upravičene izdatke iz 42. člena Uredbe 1303/2013/EU.

(2) Končni prejemnik je v skladu z 12. točko 2. člena Uredbe 1303/2013/EU pravna ali fizična oseba, ki zaradi dodeljene garancije za kredit prejme podporo.

1. člen

**(vrste podukrepov)**

S to uredbo se ureja izvajanje finančnih instrumentov v okviru naslednjih podukrepov:

* podpora za naložbe v predelavo, trženje oziroma razvoj kmetijskih proizvodov;
* podpora za naložbe v vzpostavitev in razvoj nekmetijskih dejavnosti;
* podpora za naložbe v gozdarske tehnologije ter predelavo, mobilizacijo in trženje gozdnih proizvodov za izvajanje operacije naložbe v pred industrijsko predelavo lesa.
1. PODROBNEJŠE DOLOČBE ZA IZVAJANJE PODUKREPOV IN OPERACIJE
2. Podpora za naložbe v predelavo, trženje oziroma razvoj kmetijskih proizvodov
3. člen

**(namen podpore)**

(1) Podpora iz podukrepa podpora za naložbe v predelavo, trženje oziroma razvoj kmetijskih proizvodov je v skladu s točko (b) prvega odstavka 17. člena Uredbe 1305/2013/EU namenjena naložbam v:

* predelavo kmetijskih proizvodov v kmetijske proizvode;
* predelavo kmetijskih proizvodov v nekmetijske proizvode;
* predelavo nekmetijskih proizvodov v nekmetijske proizvode;
* trženje kmetijskih proizvodov.

(2) Podpora za naložbe iz prve alineje prejšnjega odstavka se ne dodeli za gradnjo novih klavnic z letno zmogljivostjo nad 1.000 glav velike živine, ki je ekvivalent in se izračuna iz koeficientov za izračun glav velike živine za posamezne vrste in kategorije rejnih živali iz pravilnika, ki ureja evidenco imetnikov rejnih živali in evidenco rejnih živali.

(3) Podpora za naložbe iz tretje alineje prvega odstavka tega člena prispeva k prednostni nalogi Evropske unije (v nadaljnjem besedilu: EU) za razvoj podeželja iz 3. točke pod (a) 5. člena Uredbe 1305/2013/EU.

1. člen

**(končni prejemnik)**

(1) Končni prejemnik iz podukrepa podpora za naložbe v predelavo, trženje oziroma razvoj kmetijskih proizvodov je:

* pravna oseba;
* samostojni podjetnik posameznik;
* nosilec kmetije ali
* nosilec dopolnilne dejavnosti na kmetiji.

(2) Končni prejemnik iz prejšnjega odstavka je MSP ali veliko podjetje.

1. člen

(stopnja podpore in shema pomoči)

(1) Najvišja dovoljena stopnja podpore za naložbo znaša 50 odstotkov upravičenih stroškov naložbe. Če projekt vključuje tudi obratna sredstva, znaša najvišja dovoljena stopnja podpore za projekt 50 odstotkov upravičenih stroškov projekta.

(2) Za projekt, ki vključuje naložbo iz druge ali tretje alineje prvega odstavka 8. člena te uredbe, se podpora iz prejšnjega odstavka dodeli kot pomoč po pravilu *de minimis* v skladu z Uredbo 1407/2013/EU, z dodeljeno podporo pa se ne smejo preseči zgornja meja pomoči *de minimis* iz 3. člena Uredbe 1407/2013/EU in najvišji dovoljeni stopnji podpore iz prejšnjega odstavka.

(3) Pri dodeljevanju podpore za projekt, ki vključuje naložbo iz prve ali četrte alineje prvega odstavka 8. člena te uredbe, velja 42. člen Pogodbe.

1. Podpora za naložbe v vzpostavitev in razvoj nekmetijskih dejavnosti
2. člen

**(namen podpore)**

(1) Podpora iz podukrepa podpora za naložbe v vzpostavitev in razvoj nekmetijskih dejavnosti je v skladu s točko (b) prvega odstavka 19. člena Uredbe 1305/2013/EU namenjena naložbam, povezanim z opravljanjem dejavnosti:

1. dodajanja vrednosti lesu;

2. lokalne samooskrbe, ki je trženje nekmetijskih proizvodov ali trženje kmetijskih in nekmetijskih proizvodov;

3. turizma;

4. ohranjanja naravne in kulturne dediščine;

5. socialnega varstva;

6. ravnanja z organskimi odpadki;

7. pridobivanja električne in toplotne energije iz obnovljivih virov, kot so lesna masa, biomasa, gnoj, voda, veter ali sonce, ki je namenjena prodaji.

(2) Lokacija naložbe, ki je predmet podpore po tej uredbi, se nahaja v naselju, ki ima manj kot 5.000 prebivalcev v skladu z uredbo, ki ureja standardno klasifikacijo teritorialnih enot.

(3) Do podpore iz 1. točke prvega odstavka tega člena so upravičene naložbe v pred industrijsko prvo predelavo okroglega lesa , ki presegajo obseg predelave lesa iz 14. člena te uredbe, in v drugo predelavo lesa, pri čemer se za drugo predelavo lesa šteje izdelava izdelkov iz produktov, ki so nastali pri prvi predelavi lesa.

(4) Do podpore iz 4. točke prvega odstavka tega člena so v primeru naložb v objekt upravičene naložbe v objekte, ki so vpisani v register nepremične kulturne dediščine pri Ministrstvu za kulturo.

1. člen

**(končni prejemnik)**

(1) Končni prejemnik iz podukrepa podpora za naložbe v vzpostavitev in razvoj nekmetijskih dejavnosti je:

* pravna oseba;
* samostojni podjetnik posameznik ali
* nosilec dopolnilne dejavnosti na kmetiji.

(2) Končni prejemnik iz prejšnjega odstavka je mikro ali malo podjetje v skladu z merili iz Priloge I k Uredbi 702/2014/EU.

1. člen

(stopnja podpore in shema pomoči)

(1) Najvišja dovoljena stopnja podpore za naložbo znaša 50 odstotkov upravičenih stroškov naložbe. Če projekt vključuje tudi obratna sredstva, znaša najvišja dovoljena stopnja podpore za projekt 50 odstotkov upravičenih stroškov projekta.

(2) Podpora iz prejšnjega odstavka se dodeli kot pomoč po pravilu *de minimis* v skladu z Uredbo 1407/2013/EU, z dodeljeno podporo pa se ne smejo preseči zgornja meja pomoči de minimis iz 3. člena Uredbe 1407/2013/EU in najvišji dovoljeni stopnji podpore iz prejšnjega odstavka.

1. Naložbe v pred industrijsko predelavo lesa
2. **člen**

**(namen podpore)**

(1) Podpora iz operacije naložbe v pred industrijsko predelavo lesa je v skladu s tretjim odstavkom 26. člena Uredbe 1305/2013/EU namenjena naložbam v dejavnost pred industrijske prve predelave okroglega lesa majhnega obsega.

(2) V prvo predelavo okroglega lesa iz prejšnjega odstavka spadajo žaganje lesa, skobljanje lesa in druga strojna obdelava okroglega lesa, profiliranje, iveriranje, proizvodnja lesenih železniških pragov, proizvodnja lesenih drogov, kolov, sekancev in iveri, sušenje lesa, impregnacija ali biocidna zaščita lesa z biocidnimi proizvodi ali drugimi materiali, modifikacija lesa, proizvodnja sekancev ter proizvodnja lesnih peletov, briketov ali drv za energetsko rabo.

(3) Majhen obseg predelave lesa iz prvega odstavka tega člena pomeni:

* do vključno 10.000 m3 vhodne surovine za proizvodnjo žaganega lesa, kot so leseni drogovi, tramovi, koli, deske, ali neimpregniranih lesenih železniških pragov letno, če gre za žagarske obrate;
* do vključno 5.000 ton proizvodnje lesnih peletov ali briketov letno, če gre za proizvodnjo peletov ali briketov, kot dodatno dejavnost v okviru žagarskih obratov;
* do vključno 15.000 nasutih m3 sekancev ali iveri ali predelava 5.000 m3 okroglega lesa letno, če gre za proizvodnjo sekancev ali iveri kot dodatno dejavnost v okviru žagarskih obratov;
* do vključno 25.000 nasutih m3 sekancev ali iveri ali predelava 7.500 m3 okroglega lesa letno, če gre za proizvodnjo lesnih sekancev ali iveri v gozdu, ali
* do vključno 10.000 nasutih prostorninskih metrov drv letno (ekvivalentno 5.000 m3 okroglega lesa), če gre za obrate za proizvodnjo drv.

(4) Končni prejemnik mora izvajati registrirano dejavnost iz Priloge 2, ki je sestavni del te uredbe, v skladu z majhnim obsegom predelave lesa iz prejšnjega odstavka. Skupni obseg predelave lesa na ravni vloge za podporo iz drugega odstavka 17. člena te uredbe ne sme presegati majhnega obsega predelave lesa iz posamezne alineje prejšnjega odstavka.

1. **člen**

**(končni prejemnik)**

(1) Končni prejemnik iz operacije naložbe v pred industrijsko predelavo lesa je:

* pravna oseba;
* samostojni podjetnik posameznik ali
* nosilec dopolnilne dejavnosti na kmetiji.

(2) Končni prejemnik iz prejšnjega odstavka je mikro ali malo podjetje v skladu z merili iz Priloge I k Uredbi 702/2014/EU.

1. **člen**

**(stopnja podpore in shema pomoči)**

(1) Najvišja dovoljena stopnja podpore za naložbo znaša 40 odstotkov upravičenih stroškov naložbe. Če projekt vključuje tudi obratna sredstva, znaša najvišja dovoljena stopnja podpore za projekt 40 odstotkov upravičenih stroškov projekta.

(2) Podpora iz prejšnjega odstavka se dodeli kot pomoč po pravilu *de minimis* v skladu z Uredbo 1407/2013/EU, z dodeljeno podporo pa se ne smejo preseči zgornja meja pomoči de minimis iz 3. člena Uredbe 1407/2013/EU in najvišji dovoljeni stopnji podpore iz prejšnjega odstavka.

1. SKUPNE DOLOČBE
2. **člen**

**(obveščanje in obravnavanje vlog za podporo)**

(1) Upravičenec, finančni posredniki in finančne institucije na javen in transparenten način seznanjajo potencialne končne prejemnike o možnostih koriščenja podpore iz te uredbe.

(2) Končni prejemnik vloži vlogo za kredit, zavarovan z garancijo, pri finančni instituciji iz petega odstavka 5. člena te uredbe. Vloga za kredit, zavarovan z garancijo, šteje kot vloga za podporo.

(3) Izbira končnih prejemnikov poteka v skladu z notranjim postopki finančne institucije in v skladu s točko (a) prvega odstavka 6. člena Uredbe 480/2014/EU temelji na preglednih in objektivnih merilih ter ne povzroča navzkrižja interesov.

1. **člen**

**(združevanje podpor** **na ravni končnega prejemnika)**

(1) Podpora se ne dodeli končnemu prejemniku, ki je za iste upravičene stroške, kot jih navaja v vlogi za podporo, že prejel sredstva proračuna Republike Slovenije ali sredstva EU oziroma druga javna sredstva.

(2) Ne glede na prejšnji odstavek se podpora po tej uredbi v okviru istih upravičenih stroškov lahko združuje s podporo v obliki nepovratnih sredstev, ki se dodeli na podlagi uredbe, ki ureja izvajanje ukrepa naložbe v osnovna sredstva in podukrepa podpora za naložbe v gozdarske tehnologije ter predelavo, mobilizacijo in trženje gozdarskih proizvodov iz Programa razvoja podeželja Republike Slovenije za obdobje 2014–2020, pri čemer se upoštevajo določbe sedmega, osmega in devetega odstavka 37. člena Uredbe 1303/2013/EU.

(3) Ne glede na prvi odstavek tega člena se podpora po tej uredbi lahko združuje z drugimi javnimi sredstvi iz proračuna Republike Slovenije ali EU, ki jih je končni prejemnik prejel za iste upravičene stroške, kot jih navaja v vlogi za podporo, če:

* vsota vseh oblik podpore iz javnih sredstev (povratnih in nepovratnih), namenjenih tem stroškom, ne presega celotnega zneska teh stroškov,
* z združitvijo podpor niso presežene stopnje podpore po tej uredbi,
* z združitvijo podpor niso preseženi pragovi intenzivnosti državne pomoči ali najvišji zneski državne pomoči ali pomoči *de minimis*, kot so določeni s pravili EU o državni pomoči, če gre za projekt, za katerega se podpora dodeli kot državna pomoč ali pomoč *de minimis*,
* če se za vsako obliko podpore vodi ločeno evidenco.

(4) Podpora po tej uredbi se lahko združuje z drugimi pomočmi *de minimis* pod pogoji iz 5. člena Uredbe 1407/2013/EU.

1. **člen**

**(upravičeni stroški projekta)**

(1) Do podpore po tej uredbi so upravičeni:

* stroški naložb v Republiki Sloveniji, ki fizično niso zaključene ali v celoti izvedene na datum odobritve podpore iz drugega odstavka 22. člena te uredbe, in
* stroški obratnih sredstev, ki so povezani z naložbo in v skladu s petim odstavkom 45. člena Uredbe 1305/2013/EU ne presegajo 200.000 eurov ali 30 odstotkov skupnega zneska upravičenih stroškov naložbe, kar je več.

(2) Stroški naložbe obsegajo:

* stroške opredmetenih in neopredmetenih sredstev in s tem povezane stroške prenosa lastninske pravice, če je tak prenos izveden med neodvisnimi osebami, v skladu s četrtim odstavkom 37. člena Uredbe 1303/2013/EU in
* splošne stroške, kot so opredeljeni v točki (c) drugega odstavka 45. člena Uredbe 1305/2013/EU, če so nastali po 1. januarju 2014 ter ne presegajo deset odstotkov upravičenih stroškov naložbe.

(4) Stroški iz prvega odstavka tega člena so upravičeni, če so nastali po datumu oddaje vloge za podporo, razen splošnih stroškov iz druge alineje prejšnjega odstavka.

(5) Strošek nakupa nepozidanega in pozidanega zemljišča je upravičen v skladu s prvim odstavkom 4. člena Uredbe 480/2014/EU.

(6) Če gre za naložbo v ureditev ali nakup objekta, ki se ne uporablja samo za namene, skladne s posameznim podukrepom ali operacijo, se od vseh stroškov naložbe kot upravičen prizna le delež stroškov, ki je sorazmeren deležu uporabne površine, uporabljene za namene, skladne s posameznim podukrepom ali operacijo, v celotni uporabni površini objekta.

1. **člen**

**(neupravičeni stroški projekta)**

Poleg neupravičenih stroškov iz 13. člena Uredbe 807/2014/EU se kredit, zavarovan z garancijo, ne dodeli za:

1. prispevek v naravi;

2. plačilo davkov, carin in dajatev pri uvozu;

3. obresti na dolgove, bančne stroške in stroške garancij;

4. upravne takse;

5. leasing in zakup objektov, opreme, strojev in naprav;

6. druge stroške, povezane s pogodbami o zakupu, kot so marža najemodajalca, stroški refinanciranja obresti, režijski stroški in stroški zavarovanja;

7. stroške materiala, opreme ali drugih del v okviru projekta, ki so bila izvedena pred oddajo vloge za podporo, razen splošnih stroškov;

8. nakup vozil;

9. nakup nepremičnine ali strošek njene ureditve, če je nepremičnina predmet izvršbe v skladu s predpisi, ki urejajo izvršbo in zavarovanje;

10. nadomeščanje obstoječih kreditnih ali lizing pogodb;

11. stroške nakupa rabljene opreme, strojev in naprav ter nakupa objektov, če so bili pridobljeni iz sredstev EU oziroma Republike Slovenije;

12. stroške naložb v proizvodnjo in prodajo bioplina in biogoriv.

1. **člen**

**(splošni pogoji za dodelitev podpore )**

(1) Končni prejemnik mora ob odobritvi podpore:

1. če je pravna oseba ali samostojni podjetnik posameznik, imeti dejavnost, ki je v skladu z namenom podpore po tej uredbi, registrirano na ozemlju Republike Slovenije, pri čemer se dejavnost opredeli glede na naravo finančnega instrumenta;

2. če je nosilec dopolnilne dejavnosti na kmetiji, imeti dovoljenje za opravljanje dopolnilne dejavnosti na kmetiji, ki je povezana z naložbo;

3. izpolnjevati pogoj, da mu v zadnjih petih letih pred oddajo vloge za podporo ni bila pravnomočno izrečena globa zaradi nezakonite zaposlitve državljana tretje države v skladu z zakonom, ki ureja preprečevanje dela in zaposlovanja na črno;

4. izpolnjevati pogoj, da ni v postopkih insolventnosti ali postopkih prisilnega prenehanja, kot jih določa zakon, ki ureja finančno poslovanje;

5. če je pravna oseba ali samostojni podjetnik posameznik, izpolnjevati pogoj, da ni v težavah v skladu s Smernicami o državni pomoči za reševanje in prestrukturiranje nefinančnih podjetij v težavah (UL C št. 249 z dne 31. 7. 2014, str. 1);

6. izkazati ekonomsko upravičenost projekta in zaprto finančno konstrukcijo za izvedbo projekta;

7. če gre za naložbo v nakup opreme, stroja ali naprave in ni lastnik ali solastnik nepremičnine, na kateri se bo nahajala ta oprema, stroj ali naprava, vlogi za podporo priložiti kopijo sklenjene pogodbe o najemu, zakupu, služnosti ali stavbni pravici ter kopijo overjenega soglasja lastnika k naložbi, če to soglasje ni vsebovano v pogodbi iz te točke. Če je solastnik nepremičnine, mora vlogi za podporo priložiti kopijo overjenega soglasja solastnika k naložbi;

8. če upravičeni stroški zajemajo ureditev objekta, vlogi za podporo priložiti kopijo pravnomočnega gradbenega dovoljenja, ki se glasi na končnega prejemnika, in kopijo projekta za izvedbo del v skladu s predpisi, ki urejajo graditev objektov;

9. izkazati, da je namen uporabe objekta, kot izhaja iz gradbenega dovoljenja iz prejšnje točke, v skladu s posameznim podukrepom ali operacijo;

10. pri naložbi v nakup opreme, stroja ali naprave za obstoječi objekt, ki je zahteven, manj zahteven ali nezahteven objekt v skladu s predpisi s področja graditve objektov, vlogi za podporo priložiti kopijo pravnomočnega gradbenega dovoljenja ali dovoljenja za objekt daljšega obstoja za obstoječi objekt;

11. pri naložbi iz prvega odstavka 14. člena te uredbe, vlogi za podporo priložiti seznam obstoječe in načrtovane opreme za prvo predelavo lesa z nominalno kapaciteto, iz katere je razviden majhen obseg predelave lesa iz tretjega odstavka 14. člena;

12. pri naložbi v obnovljive vire, v proizvodnjo električne energije iz biomase ali v proizvodnjo bioenergije izpolniti pogoje v skladu s točkami (c), (d), in (e) 13. člena Uredbe 807/2014/EU;

13. izpolnjevati druge pogoje, ki jih glede na naravo finančnega instrumenta zahteva finančna institucija.

(2) Če se podpora dodeli kot pomoč po pravilu *de minimis*, mora končni prejemnik izpolnjevati pogoj, da se z dodeljeno podporo ne preseže zgornja meja pomoči *de minimis* iz 3. člena Uredbe 1407/2013/EU. Vlogi za podporo priloži:

* izjavo o vseh pomočeh *de minimis*, ki jih je končni prejemnik prejel v dveh letih pred vložitvijo vloge za podporo in v tekočem koledarskem letu;
* izjavo o drugih prejetih ali zaprošenih pomočeh za iste upravičene stroške, kot jih navaja v vlogi za podporo, in izjavo, da z dodeljenim zneskom pomoči *de minimis* v okviru podukrepa ali operacije iz te uredbe ne bo presežena zgornja meja pomoči *de minimis* ter intenzivnosti pomoči po drugih predpisih;
* izjavo, ali gre za enotno podjetje, z navedbo podjetij, ki so z njim povezana, z namenom preveritve skupnega zneska že prejetih pomoči *de minimis* za vsa z njim povezana podjetja.
1. **člen**

**(finančne določbe)**

(1) Višina podpore za naložbo in višina podpore za projekt se izračunava kot bruto ekvivalent nepovratnih sredstev, ločeno za naložbo in za projekt, pri čemer mora biti zagotovljeno, da se s podporo ne preseže zneska, ki se izračuna na podlagi stopenj podpore za posamezen podukrep ali operacijo po te uredbi.

(2) Podpora se odobri z dnem sklenitve kreditne pogodbe, zavarovane z garancijo. Če gre za podporo, ki se dodeli po pravilu *de minimis*, se šteje, da je državna pomoč dodeljena z dnem sklenitve kreditne pogodbe, zavarovane z garancijo.

(3) Razpoložljiva sredstva, namenjena izvajanju finančnih instrumentov po tej uredbi, so opredeljena v prilogi 1, ki je sestavni del te uredbe.

(4) Sredstva iz prejšnjega odstavka se zagotovijo v obliki depozita iz podračuna proračuna RS v višini 25 odstotkov in iz sredstev Evropskega kmetijskega sklada za razvoj podeželja (v nadaljnjem besedilu: EKSRP) v višini 75 odstotkov.

1. **člen**

**(namenska raba in sankcije za zlorabo podpore)**

(1) Namenska raba in zaključek naložbe se izkazujeta:

* s kopijo računa s specifikacijo in potrdilom o plačilu, ki se glasi na končnega prejemnika, s katerima se izkazuje nastanek upravičenih stroškov, in
* z izjavo o zaključku naložbe.

(2) V primeru ureditve objekta, za katerega je potrebno pridobiti gradbeno dovoljenje, se namenska raba in zaključek naložbe, poleg dokazil iz prejšnjega odstavka, izkazujeta še s kopijo uporabnega dovoljenja za objekt.

(3) Dokazila iz prvega in drugega odstavka tega člena končni prejemnik predloži finančni instituciji v skladu s kreditno pogodbo.

(4) Če končni prejemnik ne izkaže namenske rabe, mora vrniti prejeto podporo v višini bruto ekvivalenta nepovratnih sredstev iz prvega odstavka prejšnjega člena. Izvajalec finančnega instrumenta mora v skladu s točko (c) tretjega odstavka 6. člena Uredbe 480/2014/EU s primerno skrbnostjo izčrpati vsa pravna sredstva in pogodbene ukrepe, ki so mu na voljo, da izterja neupravičeno prejeto podporo od končnega prejemnika.

(5) Če se na podlagi upravnega pregleda in pregleda na kraju samem iz prvega ali drugega odstavka 25. člena te uredbe ugotovi kršitev, je upravičenec dolžan povrniti sredstva, ki so bila izplačana na podlagi sporazuma iz drugega odstavka 5. člena te uredbe in na katera se nanašajo kršitve, razen če so izpolnjeni pogoji iz tretjega odstavka 6. člena Uredbe 480/2014/EU.

(6) V skladu z devetim odstavkom 37. člena Uredbe 1303/2013/EU se nepovratna sredstva ne uporabljajo za vračilo podpore, prejete iz finančnih instrumentov, finančni instrumenti pa se ne uporabljajo za vnaprejšnje financiranje nepovratnih sredstev.

1. **člen**

**(obveznosti končnega prejemnika)**

(1) Končni prejemnik mora:

1. naložbo uporabljati za namen podukrepa ali operacije iz te uredbe, za katerega je bila dodeljena podpora po tej uredbi, najmanj dve leti po zaključku projekta;

2. če gre za pravno osebo ali za samostojnega podjetnika, imeti dejavnost, ki je predmet podpore po tej uredbi, registrirano na ozemlju Republike Slovenije še najmanj dve leti po zaključku projekta;

3. če je nosilec dopolnilne dejavnosti na kmetiji, imeti dovoljenje za opravljanje dopolnilne dejavnosti na kmetiji, ki je predmet podpore po tej uredbi, še najmanj dve leti po zaključku projekta;

4. po zaključku projekta poročati finančni instituciji o doseženih rezultatih v skladu s kreditno pogodbo;

5. v času veljavnosti kreditne pogodbe omogočiti dostop do dokumentacije o projektu ter kontrolo naložbe na kraju samem finančnim institucijam, finančnim posrednikom, upravičencu, ARSKTRP, MKGP, revizijskemu organu, izvajalcu vrednotenja, pooblaščenem s strani MKGP, Evropskemu računskemu sodišču, Evropski komisiji, Računskemu sodišču RS, Uradu za nadzor proračuna in drugim nadzornim organom EU in Republike Slovenije;

6. za projekt voditi ločeno računovodstvo oziroma ustrezne evidence.

(2) Poleg obveznosti iz te uredbe mora končni prejemnik izpolnjevati tudi obveznosti, ki izhajajo iz kreditne pogodbe.

(3) Če končni prejemnik ne izpolnjuje obveznosti iz prvega odstavka tega člena, mora vrniti prejeto podporo v višini bruto ekvivalenta nepovratnih sredstev iz prvega odstavka 22. člena te uredbe. Izvajalec finančnega instrumenta mora v skladu s točko (c) tretjega odstavka 6. člena Uredbe 480/2014/EU s primerno skrbnostjo izčrpati vsa pravna sredstva in pogodbene ukrepe, ki so mu na voljo, da izterja neupravičeno prejeto podporo od končnega prejemnika.

1. **člen**

**(izvedba kontrol)**

(1) Preverjanje upravljanja finančnih instrumentov in nadzor pri njihovem izvajanju morata biti zagotovljena na ravni upravičenca, finančnih posrednikov in finančnih institucij v skladu s tretjim odstavkom 40. člena Uredbe 1303/2013/EU in 9. členom Uredbe 480/2014/EU.

(2) ARSKTRP izvaja upravne preglede in preglede na kraju samem pri upravičencu v skladu z Uredbo 480/2014/EU, Uredbo 1303/2013/EU, Uredbo 1306/2013/EU, Uredbo 809/2014/EU in Uredbo 640/2014/EU.

(3) ARSKTRP izvaja upravne preglede in preglede na kraju samem pri končnemu prejemniku v primerih iz tretjega odstavka 40. člena Uredbe 1303/2013/EU.

1. **člen**

**(izterjava zapadlih terjatev in odpis dolga končnega prejemnika)**

(1) Finančna institucija v primeru neodplačevanja kredita s strani končnega prejemnika unovči garancijo pri izvajalcu finančnega instrumenta.

(2) Pri izterjavi zapadlih terjatev do končnega prejemnika mora finančna institucija ravnati z enako skrbnostjo, kot jo uporablja v primeru izterjave terjatev, s katerimi upravlja v svojem imenu in za svoj račun, in sicer do izčrpanj vseh pravnih sredstev zoper končnega prejemnika oziroma osebo, ki je zavarovala njegov dolg.

(3) Če ne gre za kršitev obveznosti po tej uredbi ali pravil o državni pomoči, lahko izvajalec finančnega instrumenta na predlog finančne institucije odloči, da se izterjava zapadlih terjatev iz prejšnjega odstavka zaključi pred izčrpanjem vseh pravnih sredstev zoper končnega prejemnika oziroma osebo, ki je zavarovala njegov dolg. Predlog odpisa dolga, pripravljen s strani finančne institucije, mora vsebovati utemeljitev in dokazila, zakaj nadaljnja izterjava ne bi bila ekonomsko upravičena.

(4) V odpis gredo zapadle terjatve, ko so bila izčrpana vsa pravna sredstva za njihovo izterjavo ali je bila izterjava zaključena v skladu s prejšnjim odstavkom.

(5) Podrobnejši način in postopek izterjave zapadlih terjatev in odpisa dolga se določi v sporazumu iz drugega odstavka 5. člena te uredbe.

1. **člen**

**(hramba dokumentacije)**

(1) Upravičenec hrani dokumentacijo o dodeljeni podpori po tej uredbi deset let po izpolnitvi finančnih obveznosti končnega prejemnika iz kreditne pogodbe.

(2) Upravičenec vodi evidenco z informacijami o dodeljenih pomočeh *de minimis* in dokazilih o izpolnjevanju pogojev še deset let od datuma zadnje odobritve podpore.

1. **člen**

**(začetek veljavnosti)**

Ta uredba začne veljati naslednji dan po objavi v Uradnem listu Republike Slovenije.

Št. 007-431/2017

Ljubljana,

EVA 2017-2330-0100

Vlada Republike Slovenije

dr. Miroslav Cerar

Predsednik